དེ་རྗེས་བུ་མོ་རྗེ་གོས་ཅི་བྱ་གཏོལ་མེད་དུ་གྱུར་ཅིང་རང་གིས་རང་ལའང་འགྲེལ་རྒྱག་མི་ཤེས་པའི་ཚད་དུ་ལྷུང་སྟེ་སྲང་བར་དུ་འཁྱམ་ནས་སོང་།ལམ་བར་ནས་སྐར་མའི་གོ་ལ་གཞན་ནས་སླེབས་པའི་ཕེའུ་ཁི་ལ་འཕྲད།ཁོའི་བྱ་སྦྱོད་ཁྱད་མཚར་བ་དག་གིས་མོ་ལ་ཡ་མཚན་དུ་བཅུག་ཅིང་།རིམ་གྱིས་ཁོང་གཉིས་ཀྱི་འབྲེལ་འདྲེས་ཟབ་བརླིང་གི་གོ་རིམ་ཁྲོད་ནས་ཆོས་ལུགས་ཀྱི་ལམ་སྲོལ་རྨོངས་དད་ཅན་དག་དང་ཆོས་སྤེལ་མཁན་རྫུན་མ་སྟེ།མདོར་ན་ཆོས་ལུགས་ལ་ཁ་གཡར་ནས་འཇིག་རྟེན་འདིར་མགོ་སྐོར་དང་རྨོངས་པའི་ལས་སུ་འཁྲིད་ཀྱིན་ཡོད་མཁན་དག་ལ་དགག་རྒྱག་དང་ཁོང་ཚོའི་གཡོ་ཇུས་ཀྱི་གསང་བ་དག་གཏོར་བའི་ལས་སུ་ཞུགས།མཐའ་མཇུག་ཁོང་གཉིས་ཀྱིས་དཀའ་ལས་དང་ཉམས་ཞིབ་མང་པོའི་བརྩོན་པ་ལ་བརྟེན་ཅིང་།གནས་ལུགས་དང་ཁོངས་ལུང་རྒྱབ་ལྗོངས་སོགས་ཀྱི་ངོ་སྦྱོར་གང་མང་གི་འཐབ་རྩོད་ལ་བརྟེན་ནས་ཆོས་སྤེལ་མཁན་པོ་ཕམ་པར་རྒྱབ།ཁོང་ཚོས་གཡོ་སྦྱོར་དང་མགོ་སྐོར་གྱིས་བསླུས་པའི་འོག་ཏུ་འཇིག་རྟེན་འདིའི་དྭངས་གཙང་གི་མི་རྣམས་ཀྱི་བརྩེ་དུང་གི་སྐྱོ་གདུང་དྲག་པོ་ཞིག་ཀྱང་ངང་གིས་དཀྲོལ་བར་བྱས་འདུག་གོ།